
 "అంటే....అంటే!"

 "అవంతి నిన్నేకాదు నన్ను కూడా మోసం చేసింది."

 "నీవు....నీవు....మోసపోవటమా!"

 "నేను మనిషినే"

 "నేను ఊరికివెళుతూ తాళం వేసి వెళ్ళాను. అవంతి ఎలా లోపలికి వస్తుంది!" చంద్ర అనుమానం వ్యక్తం చేశాడు.

 "నీవు లోపల ఉండగానే అవంతి లోపల దూరి ఉంటుంది"

 "నాకు తెలియకుండా ఎలా దూరుతుంది!"

 "నీవు ఊరికి వెళ్ళే సాయంత్రం నుంచి ఏమేమి చేశావో ఎవరైనా నీకోసం వచ్చారా! ప్రతిదీ గుర్తుతెచ్చుకొని చెప్పు." 

 చంద్ర కొద్దిసేపు ఆలోచించాడు. "తమ మేనకోడలు పెళ్ళికూతురు వేషంలో పారిపోయిందని ఇరువురు వ్యక్తులు రావటం ఇంట్లో దూరి దాక్కుందా అని అడగడం. తను ఇంట్లోకి వచ్చి వెతుక్కోమనటం....వాళ్ళు వెతక్కుండానే వెళ్ళటం.." అంతా చెప్పాడు.

 "ఇప్పుడు యీ కథకో రూపం ఏర్పడింది. నీవు లోపలగడియ వేసుకున్నావని చెపుతున్నావుగాని ఎప్పుడో ఒకసారి గడియ వేయకుండానే పక్కగదిలోనో బాత్ రూమ్ లోనో ఉండి వుంటావు. అవంతి లోపలికి వచ్చి గడియవేసి మరీదాక్కుంది. అంతవరకూ ఖాయం. అవంతి కోసం వాళ్ళు వచ్చారు. గడియతీసి నీవు వాళ్ళతో చక్కగా మాట్లాడావు. ఇంట్లోకి వచ్చి చూసుకోమన్నావు. నీవంత ధైర్యంగా అనేసరికి వాళ్ళు అనుమానించకుండా వెళ్ళిపోయారు"

 "అంతేనంటావా?"

 "అంతే"

 "మరి అవంతి నాకు కనపడాలికదా!"

 "అవును కనపడాలి. కాని.. కాని.." అంటూ ఇందర్ ఇల్లంతా సరికించి చూశాడు. బీరువా కనపడింది. "అరె అటుచూడు. గోడకీ చెదలువుందని ఆ రోజు చెదలుకి మందుకొడుతూ బీరువాని ఇవతలికి జరిపాము గుర్తుందా. ఆ బీరువాని మళ్ళీ మనం గోడకి ఆనించి పెట్టలేదు. అవంతి గ్యారంటీగా బీరువా చాటునే దాక్కుని వుంటుంది"

 "ఎస్.... ఎస్. అలాగే జరిగి వుంటుంది. మరి అవంతి ఆ తర్వాత నాతో మాట్లాడవచ్చు కదా!"

 "ఎలా మాట్లాడుతుందోయ్! బుర్రకి కాస్త పదును పెట్టు. మొదటిసారి నీ సాయం వల్ల బైటపడికూడా కనీసం నీకు థాంక్స్ అయినా చెప్పకుండా ఆటోలో ఉడాయించింది. రెండోసారి నీ ముచ్చటైన శరీరాన్ని మర్ధనా చేయటానికి ప్రయాణీకులకు అప్పగించి వెళ్ళింది. మూడోసారి ఏ ముఖం పెట్టుకొని నీ ముందుకు వస్తుంది!"

 "అదీ నిజమే ననుకో. తర్వాత తన కథ చెప్పింది. సరదాగా జోక్స్ వేస్తూ మాట్లాడింది. రెండు పూట్ల వంట కూడా చేసి పెట్టింది."

 "అది నీ అదృష్టం. నీకు కమ్మగా వండి పెట్టింది, నాకు అన్నిరోజులూ గరిట చేతికి ఇచ్చింది" ఇందర్ కోపంగా అన్నాడు.

 "అవంతిని కూర్చోపెట్టి హాయిగా కమ్మగా రెండుపూట్ల వండిపెట్టావు. అదే నాకయితే సున్నిపిండి నీతులు చెప్పి నోరు మూయిస్తావు. నాలాంటి మగవాడు కత్తి పట్టుకోవాలి. నీలాంటి మగవాడు గరిటపట్టుకోవాలని దిక్కుమాలిన ఆజ్ఞ. నీ దృష్టిలో నేను మగాడినే కాను. గడ్డిపోచను. అవంతి ముఖం చూడగానే కమ్మకమ్మగా వండి పెట్టబుద్ధి అయిందా? నాకు మాత్రం నిండా సంతోషంగా వుంది. వకటి నిన్ను నమ్మించగలిగింది. రెండు తను దర్జాగ కూర్చుని నీచేత వండించుకొని నీచేత గోరుముద్దలు నోట్లో పెట్టించుకొని మారాం చేస్తూ గారాలు పోతూ...."

 "ఛత్ .... నోరు మూస్తావా లేదా?" అసలే మోసపోయానని కోపంగా ఉన్న ఇందర్ కోపం పట్టలేక వక్క అరుపు అరిచాడు.

 "తన కోపమే తన శత్రువు అన్నారు. అరవకు అబ్బాయ్! ఆరోజు నేను అవంతి చేతిలో మోసపోయానని.... నీఅంత తెలివితక్కువ వెధవ లేడన్నట్లు మాట్లాడావు. ఆడదాని చేతిలో మోసపోవటం ఏమిటి! అన్నావు, ఇప్పుడు అబ్బాయిగారు ఆ అమ్మాయి చేతిలోనే మోసపోయింది గాక స్వయంగా ఆ అమ్మడుకి వంటచేసి పెట్టి గోరు ముద్దలు తినిపించి...."

 "షటప్!" ఇందర్ కోపంగా అన్నాడు.

 "అంతే.... అంతే నా నోరు మూయించగలవుగాని జారినకాలుని తీసుకోలేవు కదా! వకందుకు అవంతిని చూస్తే నాకు సంతోషంగా ఉంది. హీమాన్ నెత్తికే టోపీ పెట్టింది" చంద్ర బోలెడు సంబరపడిపోతూ అన్నాడు.

 చంద్ర చెప్పిందానిలో వాస్తవం ఉన్నప్పుడు తను కోపగించుకొని ప్రయోజనం ఏముంది? కోప్పడి సాదించేదేముంది! అనుకున్న ఇందర్ నోరు మూసుకున్నాడు. ఊరుకున్నంత ఉత్తమం లేదు. బోడిగుండంత సుఖంలేదు. చేతులతో చేసి చూపించాల్సిన పనికి వివేకవంతుడు నోటిని ఉపయోగించడు అనుకుని మిన్నకుండి పోయాడు.

 "నేను సరీగ పది నిమిషాలు మాట్లాడాను తెలుసా!" చంద్ర అడిగాడు.

 "తెలుసు" ఇందర్ ముక్తసరిగా అన్నాడు.

 "మరి మాట్లాడవేం?"

 "నీవు మాట్లాడుతున్నా వనుకోలేదు. అక్షింతలు వేస్తున్నావనుకున్నాను."

 "అహో .... నా జన్మ ధన్యమైంది. ఎన్నాళ్ళ కెన్నాళ్ళకి నా నోము పండింది. నేను అక్షింతలు వేసి ఆశీర్వదిస్తుంటే తమరు మౌనంగా స్వీకరించడం?" ఇందర్ విధి లిఖితం అన్నట్లు బొటనవేలితో ముఖాన గీత గీసుకున్నాడు.

 అది చూసి చంద్ర నవ్వాడు.

 చంద్ర నవ్వుకి వంతగా ఇందర్ నవ్వాడు. 

 "ante....ante!"

 "avanti ninnekaadu nannu kuudaa mosam chesindi."

 "neevu....neevu....mosapovatama!"

 "nenu manishine"

 "nenu oorikivelutuu taalam vesi vellaanu. avanti ela lopaliki vastundi!" chandra anumanam vyaktam cheshaadu.

 "neevu lopala undagaane avanti lopala doori untundi"

 "naaku teliyakunda ela doorutundi!"

 "neevu ooriki velle saayantram nunchi ememi cheshavo evaraina neekosam vachara! pratidee gurtutechukoni cheppu." 

 chandra koddisepu aalochinchaadu. "tama menakodalu pellikuturu veshamlo paaripoyindani iruvuru vyaktulu ravatam intlo doori dakkunda ani adagadam. tanu intloki vachi vetukkomanatam....vaallu vetakkundaane vellatam.." antaa cheppaadu.

 "ippudu yee kathako roopam erpadindi. neevu lopalagadiya vesukunnavani cheputunnavugaani eppudo okasari gadiya veyakundaane pakkagadilono bath room lono undi vuntaavu. avanti lopaliki vachi gadiyavesi mareedaakkundi. antavarakuu khayam. avanti kosam vaallu vachaaru. gadiyateesi neevu vaallatho chakkaga matladavu. intloki vachi chusukomannavu. neevanta dhairyamgaa anesariki vaallu anumaninchakunda vellipoyaaru"

 "antenantava?"

 "anthe"

 "mari avanti naaku kanapadalikada!"

 "avunu kanapadaali. kaani.. kaani.." antuu inder illanta sarikinchi chushadu. beeruva kanapadindi. "are atuchudu. godaki chedaluvundani aa roju chedaluki mandukodutuu beeruvaani ivataliki jaripamu gurtunda. aa beeruvaani mallee manam godaki aaninchi pettaledu. avanti garantiga beeruva chaatune daakkuni vuntundi"

 "es.... es. alaage jarigi vuntundi. mari avanti aa tarvaata naatho matladavachhu kada!"

 "ela matladutundoy! burraki kaasta padunu pettu. modatisaari nee saayam valla baitapadikuda kaneesam neeku thanks aina cheppakunda autolo udaayinchindi. rendosari nee muchhataina sariiraanni mardhana cheyataniki prayaaneekulaku appaginchi vellindi. moodosari e mukham pettukoni nee munduku vastundi!"

 "adhee nijame nanuko. tarvaata tana katha cheppindi. saradaagaa jokes vestu matladindi. rendu pootla vanta kuudaa chesi pettindi."

 "adhi nee adrushtam. neeku kammaga vandi pettindi, naaku annirojuluu garita chetiki ichindi" inder kopanga annadu.

 "avantini koorchopetti haayigaa kammaga rendupootla vandipettavu. adhe naakayithe sunnipindi neetulu cheppi noru mooyistaavu. nalanti magavaadu katti pattukovali. neelanti magavaadu garitapattukovalani dikkumaalina aagna. nee drushtilo nenu magadine kaanu. gaddipochanu. avanti mukham chudagaane kammakammagaa vandi pettabuddhi ayinda? naaku maatram ninda santoshamgaa vundi. vakati ninnu namminchagaligindi. rendu tanu darjaaga kuurchuni neechetha vandinchukoni neechetha gorumuddalu notlo pettinchukoni maram chestu gaaraalu pothoo...."

 "chhath .... noru mustava leda?" asale mosapoyanani kopanga unna inder kopam pattaleka vakka arupu arichaadu.

 "tana kopame tana satruvu annaru. aravaku abbay! aaroju nenu avanti chetilo mosapoyanani.... neeantha telivitakkuva vedhava ledannatlu matladavu. aadadaani chetilo mosapovatam emiti! annavu, ippudu abbaigaru aa ammai chetilone mosapoyindi gaaka swayamgaa aa ammaduki vantachesi petti goru muddalu tinipinchi...."

 "shatap!" inder kopanga annadu.

 "anthe.... anthe naa noru mooyinchagalavugaani jaarinakaaluni teesukolevu kada! vakanduku avantini chuste naaku santoshamgaa undi. heeman nettike topy pettindi" chandra boledu sambarapadipothu annadu.

 chandra cheppindaanilo vaastavam unnappudu tanu kopaginchukoni prayojanam emundi? koppadi saadinchedemundi! anukunna inder noru moosukunnadu. oorukunnanta uttamam ledu. bodigundanta sukhamledu. chetulatho chesi chuupimchaalsina paniki vivekavantudu notini upayoginchadu anukuni minnakundi poyadu.

 "nenu sareega padi nimishaalu matladanu telusa!" chandra adigaadu.

 "telusu" inder muktasarigaa annadu.

 "mari matladavem?"

 "neevu matladutunna vanukoledu. akshintalu vestunnavanukunna."

 "aho .... naa janma dhanyamaindi. ennaalla kennaallaki naa nomu pandindi. nenu akshintalu vesi aasiirvadistunte tamaru mounamgaa sweekarinchadam?" inder vidhi likhitam annatlu botanavelitho mukhana geetha geesukunnadu.

 adhi chusi chandra navvaadu.

 chandra navvuki vantagaa inder navvaadu. 